ddrg/super_eurlex huggingface dataset:
(87)

Lai nodrošinātu, ka kritiski svarīgas trešās personas, kas sniedz IKT pakalpojumus, tiek pienācīgi un efektīvi pārraudzītas Savienības līmenī, šajā regulā ir paredzēts, ka jebkuru no trim EUI varētu izraudzīties par galveno pārraugu. Kritiski svarīgas trešās personas, kas sniedz IKT pakalpojumus, individuālai piešķiršanai vienai no trim EUI būtu jāizriet no to finanšu vienību dominējošā stāvokļa novērtējuma, kuras darbojas finanšu nozarēs, par kurām minētā EUI ir atbildīga. Šai pieejai būtu jānodrošina līdzsvarots uzdevumu un pienākumu sadalījums starp trim EUI saistībā ar pārraudzības funkciju veikšanu un pēc iespējas labāk jāizmanto cilvēkresursi un tehniskās zināšanas, kas pieejamas katrā no trim EUI.
(30)

Regula (ES) 2022/1032 prasa, lai dalībvalstis līdz 2023. gada 1. novembrim savas gāzes krātuves piepildītu līdz 90 %. Šis mērķrādītājs ir augstāks nekā 2022. gada 1. novembra mērķrādītājs (80 %). Kopīgais iepirkums varētu dalībvalstīm palīdzēt šo jauno mērķrādītāju sasniegt. To darot, dalībvalstīm būtu jāprasa, lai iekšzemes uzņēmumi izmantotu pakalpojumu sniedzēju, kas pieprasījumu agregētu, panākot pietiekami lielus gāzes apjomus, lai samazinātu risku, ka to gāzes krātuves nevar piepildīt. Dalībvalstīm būtu jāpieprasa, lai to uzņēmumi pieprasījuma agregēšanas procesā iekļautu apjomu, kas ir līdzvērtīgs vismaz 15 % no to nākamā gada gāzes krātuvju piepildījuma mērķapjoma, t. i., apmēram 13,5 mljrd. m3 Eiropas Savienībai kopumā. Dalībvalstīm, kurām to teritorijā pazemes gāzes krātuvju nav, pieprasījuma agregēšanā būtu jāpiedalās tādā apmērā, kas ir līdzvērtīgs 15 % no to sloga sadales pienākuma saskaņā ar Eiropas Parlamenta un Padomes Regulas (ES) 2017/1938 (5) 6.c pantu.
(20)

Standartpiedāvājumos var iekļaut konkrētus nosacījumus, kas mobilo sakaru tīkla operatoriem dotu iespēju novērst pastāvīgu viesabonēšanu vai vairumtirdzniecības viesabonēšanas piekļuves izmantošanu anomālā apmērā vai ļaunprātīgi. Proti, ja apmeklētā sakaru tīkla operatoram ir pamatots iemesls uzskatīt, ka ievērojama daļa viesabonēšanas pakalpojumu sniedzēja klientu viesabonēšanu izmanto pastāvīgi vai arī vairumtirdzniecības viesabonēšanas piekļuve tiek izmantota anomālā apmērā vai ļaunprātīgi, tam vajadzētu būt iespējai kopsavilkuma veidā un pilnīgā saskaņā ar Savienības un valsts datu aizsardzības prasībām no viesabonēšanas pakalpojumu sniedzēja prasīt informāciju, kas ļauj noteikt, vai ievērojama daļa viesabonēšanas pakalpojumu sniedzēja klientu ir pastāvīgas viesabonēšanas situācijā jeb vai vairumtirdzniecības viesabonēšanas piekļuve tiek izmantota anomālā apmērā vai ļaunprātīgi, piemēram, informāciju par to, kāda ir to klientu daļa, kuru iekšzemes pakalpojumu patēriņš ir niecīgs salīdzinājumā ar viesabonēšanas pakalpojumu patēriņu. Turklāt vairumtirdzniecības viesabonēšanas līgumu izbeigšana ar mērķi novērst pastāvīgu vairumtirdzniecības viesabonēšanu vai vairumtirdzniecības viesabonēšanas piekļuves izmantošanu anomālā apmērā vai ļaunprātīgi būtu jāveic tikai tad, ja jautājumu nav izdevies atrisināt ar mazāk stingriem pasākumiem. Šādai izbeigšanai būtu nepieciešama apmeklētā sakaru tīkla operatora kompetentās valsts regulatīvās iestādes iepriekšēja atļauja, vislielākajā mērā ņemot vērā BEREC atzinumu gadījumos, kad ar to ir notikusi apspriešanās. Mazāk stingri pasākumi varētu būt augstāku vairumtirdzniecības maksu noteikšana, nepārsniedzot maksimālās vairumtirdzniecības maksas, kuras šajā regulā paredzētas tādiem apjomiem, kas pārsniedz līgumā iepriekš noteikto datu kopējo apjomu. Šādām augstākām vairumtirdzniecības maksām vajadzētu būt noteiktām iepriekš vai no brīža, kad apmeklētā sakaru tīkla operators ir konstatējis, ka, pamatojoties uz objektīviem kritērijiem, ievērojama daļa viesabonēšanas pakalpojumu sniedzēja klientu viesabonēšanu izmanto pastāvīgi vai arī vairumtirdzniecības viesabonēšanas piekļuvi izmanto anomālā apmērā vai ļaunprātīgi, un par to ir informējis vietējā sakaru tīkla operatoru. Mazāk stingri pasākumi varētu būt arī vietējā sakaru tīkla operatora apņemšanās pieņemt vai pārskatīt godīgas izmantošanas politiku, ko tas saviem klientiem piemēro saskaņā ar īstenošanas aktiem, kas pieņemti saskaņā ar šo regulu, vai iespēja, ka apmeklētā sakaru tīkla operators var prasīt, lai līgums par vairumtirdzniecības viesabonēšanas pakalpojumu sniegšanu tiek pārskatīts. Pārredzamības nodrošināšanas nolūkā valsts regulatīvajai iestādei, ievērojot uzņēmējdarbības konfidencialitāti, būtu jāpublisko informācija par atļaujas pieprasījumiem izbeigt šādus vairumtirdzniecības viesabonēšanas līgumus.
(6)

Apsekojumi būtu jāveic arī buferzonā ap aizsargājamo zonu, un tie būtu jāveic intensīvāk nekā apsekojumi aizsargājamajā zonā, jo buferzonā kaitīgais organisms nav aizliegts un tajā nav piemērojami nekādi pasākumi pret to. Tas ir nepieciešams, lai apstiprinātu kaitīgā organisma neesību buferzonā un labāk saglabātu aizsargājamās zonas statusu “brīva no kaitīgajiem organismiem”. Tas atbilst arī piemērojamajiem Fitosanitāro pasākumu starptautiskajiem standartiem tādu no kaitīgajiem organismiem brīvu teritoriju (2) izveidei, kuras attiecīgi izmanto aizsargājamo zonu izveidei saskaņā ar Savienības tiesību aktiem. Minētie starptautiskie standarti prasa izveidot buferzonas no kaitīgajiem organismiem brīvu teritoriju izveidei un uzturēšanai, ja ģeogrāfisko izolāciju neuzskata par pietiekamu, lai novērstu kaitīgā organisma ieviešanos vai atkārtotu invadēšanos šādās teritorijās, vai ja nav citu līdzekļu, kā novērst kaitīgo organismu pārvietošanos uz šādām teritorijām.
(8)

2023. gada 1. februāra starpposma mērķrādītājs ir svarīgs starpposma mērķrādītājs piegādes drošībai 2022./2023. gada un 2023./2024. gada ziemas periodos. Minētais mērķrādītājs tiek noteikts 45 % apmērā no Savienības minimālā vidējā rādītāja, lai 2022. gada decembrī un 2023. gada janvārī, kad pieprasījums pēc gāzes ir augsts, nodrošinātu piegādes drošību un vienlaikus 2023. gada februārī un martā netiktu iztērēti krājumi. Jo īpaši ziemas sākumā būtu jānodrošina elastība gadījumā, ja iestājas ziema, kas ir aukstāka nekā vidēji. Tomēr, ja ziemas mēneši nav aukstāki par vidējo, dalībvalstīm būtu jācenšas Savienības pazemes gāzes krātuves kopīgi piepildīt 55 % no to jaudas.
(11)

Lai būtu iespējams nekavējoties piemērot šajā regulā paredzētos pasākumus un ņemot vērā to, cik svarīgi ir jau no plānošanas perioda sākuma nodrošināt saskaņotu un vienlīdzīgu attieksmi pret operatoriem visās dalībvalstīs, šai regulai būtu jāstājas spēkā nākamajā dienā pēc tās publicēšanas un tā būtu jāpiemēro no EJZAF atbalsta izdevumu attiecināmības laikposma pirmās dienas, proti, no 2021. gada 1. janvāra. Šāda piemērošana ar atpakaļejošu spēku tiesiskās noteiktības un tiesiskās paļāvības aizsardzības principu neietekmē,
(9)

“Aito saunapalvikinkku” / “Äkta basturökt skinka” ir salikts nosaukums, ar ko apzīmē produktu, kuru ražo visā Somijas teritorijā, izmantojot īpašu, tradicionālu metodi, proti, tiešu kūpināšanu ar melnalkšņa zariem/pagalēm “dūmu pirtī”. Produkta apstrādes laiks ir ilgs un aizņem vismaz 12 stundas. Produkts ir laists tirgū kopš 20. gs. 50. gadiem ar nosaukumu “Aito saunapalvikinkku” somu valodā un nosaukumu “Äkta basturökt skinka” vai “Äkta bastupalvad skinka” zviedru valodā. Šis produkts atšķiras no produkta, kas Somijā un Zviedrijā apzīmēts kā “Saunapalvikinkku” vai “Basturökt skinka”, kura ražošanai izmanto atšķirīgu ražošanas metodi (kūpināšanas metodi, kur dūmus rada ārpus kūpinātavas no koksnes šķeldām, vai izmantojot reģenerētus dūmus). Vārds “aito/äkta” (“īsts”) nosaukumā “Aito saunapalvikinkku” / “Äkta basturökt skinka” norāda uz to, ka produkts gatavots, izmantojot tikai iepriekš aprakstīto īpašo tradicionālo metodi, kas produktam piešķir specifiskas īpašības, ar kurām tas atšķiras no “Saunapalvikinkku” vai “Basturökt skinka”. Zviedrija ir apstiprinājusi, ka Zviedrijas tirgū nav produktu, kas ražoti pēc tradicionālas metodes un pārdoti ar nosaukumu “Äkta basturökt skinka”. Tāpēc nosaukums “Aito saunapalvikinkku” / “Äkta basturökt skinka” attiecas tikai uz produktu, kas ražots Somijā, izmantojot šo īpašo ražošanas metodi.
(2)

Ņemot vērā dažu riska faktoru īpatnības, tostarp to, kas neietilpst nevienā no Regulas (ES) Nr. 575/2013 325.bd panta 2. tabulas vispārīgajām riska faktoru kategorijām, vispārējā metodika, ja to piemērotu minētajiem riska faktoriem, varētu radīt atšķirīgus rezultātus dažādās iestādēs, tādējādi izraisot saskaņotības trūkumu un iespējamu regulējuma arbitrāžu. Līdz ar to vispārējā metodika ir jāpapildina ar konkrētiem noteikumiem.
(4)

Eiropas Pārtikas nekaitīguma iestāde (“Iestāde”) 2022. gada 27. janvāra atzinumā (2) secināja, ka ar piedāvātajiem lietošanas nosacījumiem no Escherichia coli CCTCC M2020321 iegūts L-valīns, ja atbilstošā daudzumā pievienots uzturam, nelabvēlīgi neietekmē nedz dzīvnieku veselību, nedz patērētāju drošību vai vidi. Attiecībā uz piedevas nekaitīgumu lietotājam Iestāde nevarēja izdarīt secinājumus nedz par to, vai piedeva, ja ieelpota, varētu būt toksiska, vai tā varētu kairināt ādu vai acis, nedz par to, vai tā varētu būt ādas vai elpceļu sensibilizators, un norādīja, ka piedevas endotoksīna aktivitāte nerada apdraudējumu lietotājiem, kuri ar piedevu rīkojas. Iestāde turklāt secinājusi, ka minētā piedeva uzskatāma par iedarbīgu neaizstājamās aminoskābes L-valīna avotu dzīvnieku barībā un ka, lai piedeva būtu iedarbīga atgremotājiem, tā būtu jāpasargā no noārdīšanās spureklī. Iestāde neuzskatīja, ka būtu vajadzīgas īpašas prasības veikt uzraudzību pēc preparāta laišanas tirgū. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegtos ziņojumus par barībā esošās barības piedevas analīzes metodi.
External length of the body

External width of the body

External height of the body

Total height of the trailer

Length from trailer front end to centre of first axle

T018

double, 3

[m]
(9)

Turklāt nefinanšu sabiedrībām vajadzētu būt iespējai izmantot riska pārvaldības metodes, lai samazinātu vispārējos riskus, kas izriet no to komercdarbības vai to grupas komercdarbības, tostarp riskus, kuri izriet no ģeogrāfiskajiem tirgiem, vairākiem produktiem, termiņiem vai struktūrām (tas ir, “makro vai portfeļa riska ierobežošana”). Tāpat finanšu struktūrām, kas pieder pie pārsvarā komerciālām grupām, vajadzētu būt iespējai izmantot riska pārvaldības metodes, lai mazinātu vispārējos riskus, kas izriet no grupas nefinanšu sabiedrību komercdarbības. Kad nefinanšu sabiedrība vai finanšu struktūra izmanto makro vai portfeļa riska ierobežošanu, tā var nebūt spējīga noteikt tiešu saikni starp konkrētu pozīciju preču atvasinātajā instrumentā un konkrētu risku, kas izriet no komercdarbības, kuras risku ir paredzēts ierobežot ar preču atvasināto instrumentu. Nefinanšu sabiedrība vai finanšu struktūra var izmantot arī nevienlīdzīgu preču atvasināto instrumentu, lai ierobežotu konkrētu risku, kas izriet no nefinanšu sabiedrības komercdarbības, ja identisks preču atvasinātais instruments nav pieejams vai ja ciešāk saistītam preču atvasinātajam instrumentam nav pietiekama likviditāte (t. i., “aplēstā riska ierobežošana (proxy hedging”). Šādos gadījumos riska pārvaldības politikai un sistēmām būtu jāspēj novērst to, ka ar riska ierobežošanu nesaistīti darījumi tiek kategorizēti kā riska ierobežošana, un būtu jāspēj nodrošināt pietiekami nodalīts priekšstats par riska ierobežošanas portfeli, lai tiktu apzināti spekulatīvi komponenti un ieskaitīti pozīciju limitos. Pozīcijas nebūtu jāuzskata par tādām, kas samazina ar komercdarbību saistītus riskus, tikai pamatojoties uz to, ka tās kopumā ir iekļautas kā daļa no riskus samazinošā portfeļa.
KOMISIJAS ĪSTENOŠANAS REGULA (ES) 2022/1226

(2022. gada 14. jūlijs),

ar ko piešķir Savienības atļauju atsevišķam biocīdam “Bioquell HPV-AQ”

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes Regulu (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (1) un jo īpaši tās 44. panta 5. punkta pirmo daļu,

tā kā:

(1) 2017. gada 19. janvārī uzņēmums Ecolab Deutschland GmbH saskaņā ar Regulas (ES) Nr. 528/2012 43. panta 1. punktu iesniedza pieteikumu, kurā lūgta atļauja attiecībā uz atsevišķu biocīdu “Bioquell HPV-AQ” (pieder pie minētās regulas V pielikumā aprakstītā 2., 3. un 4. produkta veida), un sniedza rakstisku apstiprinājumu, ka pieteikumu novērtēt ir piekritusi Nīderlandes kompetentā iestāde. Pieteikums ar lietas numuru BC-ML029042-45 tika ierakstīts Biocīdu reģistrā.

(2) “Bioquell HPV-AQ” sastāvā aktīvā viela ir ūdeņraža peroksīds, kas attiecībā uz 2., 3. un 4. produkta veidu ir iekļauts Savienības apstiprināto aktīvo vielu sarakstā, kurš minēts Regulas (ES) Nr. 528/2012 9. panta 2. punktā.

(3) 2021. gada 29. martā kompetentā iestāde, kas veic novērtēšanu, Eiropas Ķimikāliju aģentūrai (“Aģentūra”) saskaņā ar Regulas (ES) Nr. 528/2012 44. panta 1. punktu iesniedza novērtējuma ziņojumu un novērtēšanā gūtos secinājumus.

(4) 2021. gada 4. novembrī Aģentūra saskaņā ar Regulas (ES) Nr. 528/2012 44. panta 3. punktu Komisijai iesniedza atzinumu (2), biocīda “Bioquell HPV-AQ” raksturojuma kopsavilkuma (“BRK”) projektu un atsevišķā biocīda novērtējuma galīgo ziņojumu.

(5) Atzinumā secināts, ka “Bioquell HPV-AQ” ir biocīds, kam saskaņā ar minētās regulas 42. panta 1. punktu var piešķirt Savienības atļauju, un, ja vien tiek nodrošināta atbilstība BRK projektam, tas atbilst minētās regulas 19. panta 1. punkta nosacījumiem.

(6) 2021. gada 25. novembrī Aģentūra saskaņā ar Regulas (ES) Nr. 528/2012 44. panta 4. punktu BRK projektu visās Savienības oficiālajās valodās nosūtīja Komisijai.

(7) Komisija ir vienisprātis ar Aģentūras atzinumu un tāpēc uzskata, ka ir lietderīgi “Bioquell HPV-AQ” piešķirt Savienības atļauju.

(8) Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

IR PIEŅĒMUSI ŠO REGULU.

1. pants Uzņēmumam Ecolab Deutschland GmbH piešķir Savienības atļauju ar atļaujas numuru EU-0027469-0000 saskaņā ar pielikumā sniegto biocīda raksturojuma kopsavilkumu piedāvāt tirgū un lietot atsevišķo biocīdu “Bioquell HPV-AQ”. Savienības atļauja ir derīga no 2022. gada 7. augusta līdz 2032. gada 31. jūlijam.

2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2022. gada 14. jūlijā Komisijas vārdā – priekšsēdētāja Ursula VON DER LEYEN

(1) OV L 167, 27.6.2012., 1. lpp.

(2) ECHA opinion of 13 October 2021 on the Union authorisation of “Bioquell HPV-AQ” (ECHA/BPC/296/2021), https://echa.europa.eu/bpc-opinions-on-union-authorisation.
Iebraukšana/izbraukšana

— Drošās un aizsargātās stāvvietas iebraukšanas un izbraukšanas punktos nodrošina 25 luksu apgaismojumu un vārtus ar aizsardzības līdzekļiem pret iekļūšanu zem vai virs tiem vai barjeras ar aizsardzības līdzekļiem pret iekļūšanu zem vai virs tām un papildu stabus. — Visos drošās un aizsargātās stāvvietas iebraukšanas un izbraukšanas punktos uzstāda CCTV, kas nodrošina labu attēla kvalitāti. Iebraukšanas un izbraukšanas punktus, arī gājēju ieejas un izejas, novēro reāllaikā. — Prasības attiecībā uz CCTV, kuras noteiktas šā drošības līmeņa iedaļā “perimetrs”, piemēro arī CCTV iebraukšanas un izbraukšanas punktos. — Drošās un aizsargātās stāvvietas iebraukšanas un izbraukšanas punktos uzstāda mehānismus iekļūšanas nepieļaušanai un konstatēšanai, piemēram, gājēju turniketus, kas ir vismaz 1,8 metrus augti. Piekļuves punktus tādiem pakalpojumiem kā tualetes, restorāni un veikali aprīko ar trīskāju turniketiem, ja minētajiem pakalpojumiem no stāvvietas teritorijas var piekļūt tieši. — Drošās un aizsargātās stāvvietas iebraukšanas un izbraukšanas punktos uzstāda transportlīdzekļa numura zīmes atpazīšanas tehnoloģiju. Transportlīdzeklim izbraucot no drošās un aizsargātās stāvvietas, apsardzes darbinieks pārliecinās, ka transportlīdzekļa numura zīme atbilst iebraukšanas un izbraukšanas verifikācijas sistēmas identifikatoram, piem., biļetes, RFID lasītāji vai QR kodi. Ierakstus par drošā un aizsargātā stāvvietā iebraucošiem un no tās izbraucošiem transportlīdzekļiem saglabā saskaņā ar piemērojamiem valsts vai Savienības tiesību aktiem. — Drošās un aizsargātās stāvvietas iebraukšanas un izbraukšanas punktos nodrošina divu soļu verifikācijas sistēmu, ko veido transportlīdzekļa numura zīmes pārbaude un attiecīga drošās un aizsargātās stāvvietas izraudzīta papildu metode, kas nodrošinātu vadītāju, vadītāja līdzbraucēju un citu tādu personu identifikāciju un verifikāciju, kurām atļauts iekļūt stāvvietā. — Vārtu ēkai jāspēj izturēt ārējs uzbrukums, un apsardzes ēkas durvīm jābūt aprīkotām ar bloķēšanas mehānismu.
(8)

Izmeklējamais ražojums ir tas pats ražojums, kas definēts iepriekšējā apsvērumā un kas patlaban tiek klasificēts ar KN kodiem ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90, ex 7019 72 00, ex 7019 73 00, ex 7019 80 10, ex 7019 80 90 un ex 7019 90 00, bet kas nosūtīts no Marokas neatkarīgi no tā, vai tam ir deklarēta Marokas izcelsme (Taric kodi 7019 61 00 81, 7019 62 00 81, 7019 63 00 81, 7019 64 00 81, 7019 65 00 81, 7019 66 00 81, 7019 69 10 81, 7019 69 90 81, 7019 72 00 81, 7019 73 00 81, 7019 80 10 81, 7019 80 90 81 un 7019900081) (“izmeklējamais ražojums”) (3).
(8)

Zinātnisko atzinumu “Safety of extended uses of UV-treated baker’s yeast as a novel food pursuant to Regulation (EU) 2015/2283” (8) Iestāde pieņēma 2021. gada 28. aprīlī. Minētais zinātniskais atzinums atbilst Regulas (ES) 2015/2283 11. panta prasībām.
C)

ĢEOMETRISKAIS APRAKSTS Emblēma ir zila taisnstūra karoga formā, kura garākā mala ir pusotras reizes garāka par īsāko malu. Divpadsmit zelta zvaigznes, kas izvietotas ar vienādu intervālu, veido neredzamu apli, kura centrs ir taisnstūra diagonāļu krustpunkts. Apļa rādiuss ir vienāds ar vienu trešdaļu no emblēmas augstuma. Katrai zvaigznei ir pieci stari, kas atrodas uz tāda neredzama apļa perimetra, kura rādiuss ir vienāds ar vienu astoņpadsmito daļu no karoga platuma. Visas zvaigznes ir stateniskas, t. i., pret mastu viens stars vertikāli un divi stari taisnā līnijā taisnā leņķī. Zvaigznes ir izvietotas kā pulksteņa ciparnīcas skaitļi. To skaits nav maināms.
(12)

Lai pārraudzību un saskaņošanu stiprinātu vēl vairāk, kā arī lai nepieļautu, ka dažādas pētāmās zāles, kurās izmantota viena un tā pati aktīvā viela, novērtē dažādas drošuma novērtētājas dalībvalstis, ja vien iespējams, visu to pētāmo zāļu drošums, kuras satur vienu un to pašu aktīvo vielu, – neatkarīgi no zāļu formas un stipruma vai pētāmās indikācijas un neatkarīgi no tā, vai tās tiek izmantotas vairākās klīniskajās pārbaudēs, ko vada viens un tas pats vai dažādi sponsori, – būtu jānovērtē vienai vienīgai drošuma novērtētājai dalībvalstij. Šāda koordinēta pieeja drošuma novērtēšanai, kuras pamatā būtu aktīvā viela, nevis pētāmās zāles, novērš centienu dublēšanos un turklāt drošuma novērtētājām dalībvalstīm sniedz drošuma novērtējumiem pietiekamu kontekstu. Šāda pieeja atbilst arī Starptautiskās padomes tehnisko prasību saskaņošanai ar attiecīgajām pamatnostādnēm par cilvēkiem paredzētu zāļu atjauninātā drošuma ziņojuma izstrādi (ICH E2F); visaptverošas analīzes veicināšanai tajās ieteikts par aktīvo vielu sagatavot vienu vienīgu atjauninātu drošuma ziņojumu.
(3)

Tomēr dalībvalstu un ražotāju organizāciju pieredze, īstenojot prasības par šādu izņemšanu no tirgus, kas noteiktas Deleģētajā regulā (ES) 2017/891, kura grozīta ar Deleģēto regulu (ES) 2021/652, liecina, ka dažu produktu atbilstība atsevišķām minētajām prasībām izrādījusies ļoti sarežģīta vai neiespējama. Konkrētāk, minētās regulas 45. panta 1. punkta ceturtajā daļā ir paredzēts, ka izņemšanas kompensācijas, šķirošanas un iepakošanas izmaksu un transporta izmaksu summa nedrīkst pārsniegt attiecīgā pārstrādātā produkta vidējo cenu “izvedot no pārstrādātāja” vai “izvedot no ražotāju organizācijas” posmā trīs iepriekšējo gadu laikā, ja bezmaksas izplatīšana notiek pēc pārstrādes. Tomēr izņemšanas kompensācija saistībā ar augļu un dārzeņu bezmaksas izplatīšanu attiecas uz produktu svaigā veidā, kad tas ir šķirots, iepakots un novietots tās labdarības iestādes galamērķī, kura to saņem, savukārt vidējā tirgus cena, kas nedrīkst tikt pārsniegta, attiecas uz pārstrādāto produktu nosūtīšanas vietā (“izvedot no ražotāju organizācijas” vai “izvedot no pārstrādātāja”). No dalībvalstu un ražotāju organizāciju sniegtās analīzes izriet, ka šādus nosacījumus attiecībā uz dažiem produktiem, jo īpaši vasaras augļiem, vispār nav iespējams izpildīt, jo salīdzinātie elementi ir atšķirīgi (piemēram, svaigie produkti novietoti galamērķī, bet pārstrādātie – nosūtīšanas vietā). Tāpēc ir lietderīgi grozīt relevantos Deleģētās regulas (ES) 2017/891 noteikumus, vienlaikus saglabājot pietiekami daudz elementu, lai izvairītos no jebkādas pārmērīgas kompensācijas par izņemšanu no tirgus.
(2)

Konvencijas 7. Pušu konferencē, kas noritēja no 2015. gada 4. līdz 15. maijam, tika nolemts konvencijas A pielikumā iekļaut pentahlorfenolu, tā sāļus un esterus (“pentahlorfenols”). Konvencijas 9. Pušu konferencē, kas noritēja no 2019. gada 29. aprīļa līdz 10. maijam, tika nolemts konvencijas A pielikumā iekļaut dikofolu, kā arī perfluoroktānskābi (PFOA), tās sāļus un ar PFOA saistītus savienojumus. Konvencijas 10. Pušu konferencē, kas noritēja no 2022. gada 6. līdz 17. jūnijam, tika nolemts konvencijas A pielikumā iekļaut perfluorheksānsulfonskābi (PFHxS), tās sāļus un ar PFHxS saistītus savienojumus. Ņemot vērā minētos konvencijas grozījumus un lai nodrošinātu, ka atkritumi, kas satur minētās vielas, tiek apsaimniekoti saskaņā ar konvencijas noteikumiem, ir jāgroza arī Regulas (ES) 2019/1021 IV un V pielikums, minētajos pielikumos iekļaujot pentahlorfenolu, dikofolu un PFOA, tās sāļus un ar PFOA saistītos savienojumus, kā arī PFHxS, tās sāļus un ar PFHxS saistītos savienojumus un norādot to attiecīgās robežkoncentrācijas.
(6)

Lai no ieinteresētajām personām iegūtu dokumentētu informāciju, kas attiecas uz novērtējumu par zaļās tējas katehīniem no visiem pārtikas avotiem, arī tādiem preparātiem kā uztura bagātinātāji un uzlējumi, Iestāde 2017. gada 10. aprīlī izsludināja publisku “Uzaicinājumu iesniegt datus” par jaunu zinātnisku informāciju attiecībā uz zaļās tējas katehīnu izmantošanu. Tomēr dati par katehīnu saturu uztura bagātinātāju ražošanā izmantotajos zaļās tējas ekstraktos no ieinteresētajām personām netika saņemti.
(5)

“Ecocert SA” atzīšanas ģeogrāfiskais tvērums kļūdas pēc ir ticis ierobežots. Tāpēc minētā kļūda, kas attiecas uz D produktu kategoriju Bahreinā, būtu jālabo ar atpakaļejošu spēku no Īstenošanas regulas (ES) 2021/2325 spēkā stāšanās dienas. “Florida Certified Organic Growers and Consumers, Inc. (FOG), DBA as Quality Certification Services (QCS)” atzīšanas tvērums attiecībā uz Kostariku kļūdas pēc ir ticis paplašināts, iekļaujot tajā A un D produktu kategoriju. Tāpēc minētā kļūda būtu jālabo ar atpakaļejošu spēku no Īstenošanas regulas (ES) 2021/2325 piemērošanas dienas.
(4)

Daži no minētajiem grozījumiem ir Līguma par Eiropas Savienības darbību piemērošanas jomā, un tādēļ ir nepieciešamas Savienības līmeņa reglamentējošas darbības to īstenošanai kopā ar tehniskiem pielāgojumiem, ņemot vērā iepriekšējās ANO DP rezolūcijas, jo īpaši, lai nodrošinātu to, ka ekonomikas dalībnieki visās dalībvalstīs tos piemēro vienādi.
(7)

Pārtiku, kurai pievienota kāda no attiecīgajām vielām un kura ir laista Savienības tirgū vai nosūtīta no trešām valstīm un ir bijusi tranzītā uz Savienību pirms šīs regulas stāšanās spēkā, būtu jāatļauj tirgot Savienībā līdz to minimālā derīguma termiņa vai izlietošanas termiņa beigām. Šis pārejas pasākums nebūtu jāpiemēro preparātiem, kuriem pievienota kāda no attiecīgajām vielām un kurus nav paredzēts lietot uzturā pašus par sevi, jo, kad pārtikas produktu ražotāji šos preparātus izmanto par sastāvdaļām, viņi zina, kāds ir to sastāvs.